۱۴۴۶-۹-۱۶ تاریخ نشر شوی خبرونه سر پل #سرپل ولایت کې څه کم ٧٥٩٠ تنه ناروغانو ته روغتیایی خدمات! د ‎#افغانی_سرې_میاشتې روغتیاپالانو د سرپل ولایت په بېلابېلو سیمو کې د تېرو ۳۰ ورځو په ترڅ کې ٢٧٤٤ تنو ته د کتنې ترڅنګ د اړتیا وړ درمل ورکړی؛ د ١٨٧ تنو ټپیانو پانسمان، ٩٣٨ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ٢٢٤٩ کسانو ته د روغتیا ساتنې په تړاو اړینې مشورې، ٢٤٣ مېرمنو ته د زیږون په برخه کې خدمات، ٨٨٩ خوارځواکو ماشومانو ته د خوارځواکۍ اړوند خوراکی توکی او ٣٣١ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. ============================= ارائه خدمات صحی برای تقریبا ۷۵۹۰ تن در ولایت #سرپل! #هلال_احمر_افغانی از طریق داکتران صحی خویش طی ۳۰ روز گذشته، در مناطق مختلف ولایت سرپل برای ۲۷۴۴ تن پس از معاینه ادویه مورد نیاز فراهم نموده‌ اند. همچنین، ۱۸۷ زخمی پانسمان، برای ۹۳۸ زن و کودک جهت جلوگیری از بیماری های مختلف واکسین تطبیق و برای ۲۲۴۹ تن در مورد حفظ الصحه مشوره های لازم ارائه نموده اند. نیز برای ۲۴۳ زن خدمات نسایی ولادی و برای ۸۸۹ کودک مبتلا به سوء تغذی مواد غذایی مخصوص فراهم و برای ۳۳۱ زن در مورد تنظیم امور خانوادگی مشوره لازم ارائه نموده است. کابل د ځوانانو او رضاکارانو له مرکزی ښوونیز مرکز څخه ۷۰ تنه زده کوونکی د زده کړو تر بشپړولو وروسته فارغ شول! نن یکشنبه د رمضان میاشتې پر ۱۶مه، د #افغانی_سرې_میاشتې د ځوانانو او رضاکارانو #کابل مرکزی ښوونیز مرکز کې ۷۰ تنه زده کوونکو ته د انګلیسی، کمپیوټر او ریاضی برخه کې د زده کړو تر بشپړولو وروسته د فراغت سندونه ورکړل شول. په ورته مهال د ځوانانو او رضاکارانو د یاد ښوونیز مرکز له لوری ۴۰ تنه رضاکارانو ته د ملی ټولنې د پېژندنې او پېښځپلو ته د لومړنیو روغتیایی مرستو ترسره کولو برخه کې د عامه پوهاوی ۳ ورځنی ښوونیز ورکشاپ هم پای ته ورسید. کابل #کابل ولایت کې د ورښتونو له امله پر زیانمنې شوې کورنۍ د غیر خوراکی توکو مرسته ووېشل شوه! نن یکشنبه د رمضان د میاشتې پر ۱۶مه، د #افغانی_سرې_میاشتې له لوری د کابل ښار د پنځمې ناحیې اړوند د فاضل بیک په کلی کې د سختو ورښتونو له امله له یوې زیانمنې شوې کورنۍ سره ۵ قلمه د غیر خوراکی توکو مرسته ترسره شوه، چې یوه خېمه، ۲ ترپالونه، ۶ کمپلې، ۱ سیټ د پخلنځی توکی او ۴ د اوبو بوشکې په کې شاملې وې. زابل #زابل ولایت کې پر اړمنو او بېوزله کورنیو ۶ قلمه د خوراکی توکو مرسته ووېشل شوه! نن یکشنبه د رمضان د میاشتې پر ۱۶مه، د #افغانی_سرې_میاشتې له لوری د زابل ولایت د سیوری ولسوالۍ له ۳۷۵ اړمنو او بېوزله کورنیو سره په ټولیزه توګه ۱۶.۶۸۷ ټنه د خوراکی توکو مرسته ترسره شوه. یاده مرسته چې د ترکیې د سرې میاشتې په مالی همکارۍ چمتو شوې وه، هرې کورنۍ ته ۴۴.۵ کیلو خوراکی توکی چې اوړه، غوړی، وریژې، بوره، لوبیا او خُرما په کې شامله وه؛ ورکړل شول. هلمند #هلمند ولایت کې د اورلګېدنې له امله پر زیانمنې شوې کورنۍ د غیر خوراکی توکو مرسته ووېشل شوه! نن یکشنبه د رمضان د میاشتې پر ۱۶مه، د #افغانی_سرې_میاشتې له لوری د هلمند ولایت په باباجی ولسوالۍ کې د اورلګېدنې له امله له یوې زیانمنې شوې کورنۍ سره ۳ قلمه د غیر خوراکی توکو مرسته ترسره شوه، چې ۱ ترپال، ۶ کمپلې او ۴ د اوبو بوشکې په کې شاملې وې. مرکزی ریاست د سوری زړه پر ناروغۍ اخته ۲۲ تنه ناروغان کورنیو روغتونونو ته ور وپېژندل شول! نن یکشنبه د رمضان میاشتې پر ۱۶ مه، #افغانی_سرې_میاشتې د تېر په څېر یو ځل بیا ۲۲ تنه د سوری زړه په رنځ اخته ناروغان پلازمېنه #کابل کې ۵ کورنیو روغتونونو ته د درملنې او عملیات په موخه ور وپېژندل. د یادونې وړ ده، چې د یادو ناروغانو درملنه او عملیات د افغانی سرې میاشتې په مالی لګښت ترسره کېږی. بلخ #بلخ ولایت کې پر اړمنو او بېوزله کورنیو د خوراکی توکو او د ماشومانو د روغتیا ساتنې البسه ووېشل شوه! نن یکشنبه د رمضان د میاشتې پر ۱۶مه، د #افغانی_سرې_میاشتې له لوری د بلخ ولایت د البرز ولسوالۍ د بېلابېلو کلیو پر ۵۰۰ اړمنو او بېوزله کورنیو په ټولیزه توګه د ۳۰ ټنه خوراکی توکو ترڅنګ ۵۰۰ بستې د ماشومانو د کالیو مرسته هم ترسره شوه. یاده مرسته چې د قرغزستان هېواد له لوری چمتو شوې وه، هرې کورنۍ ته ۵۰ کیلو اوړه، ۵ کیلو بوره، ۵ لیټره غوړی او یوه بسته د ماشومانو کالی ورکړل شول.